open-index/open-wikipedia-markdown huggingface dataset:
Preklad (jazykoveda)

**Preklad** (iné názvy: **prekladanie**, **preloženie**) je prevod (v užšom zmysle len písomný, resp. literárny prevod) správy (resp. textu) z jedného jazykového kódu do iného. Názvom **preklad** sa označuje aj výsledok tejto činnosti (t. j. spravidla preložený text, preložené dielo). Ústne prekladanie sa nazýva (aj) tlmočenie.

Osoba vykonávajúca preklad sa nazýva **prekladateľ**. V slovenskom práve (zákon č. 382/2004 Z. z. o znalcoch, tlmočníkoch a prekladateľoch) sa názvom prekladateľ označuje špecificky len osoba vykonávajúca úradný preklad, čiže prevod písomného textu medzi jazykmi na úradné účely (a teda s pridaním odtlačku pečiatky); iné názvy takejto osoby sú úradný prekladateľ či súdny prekladateľ – pozri úradný preklad.

## Charakteristika
Podľa Antona Popoviča: „Preklad je prekódovanie jazykového textu, pri ktorom dochádza k vytváraniu jeho novej jazykovej podoby a štylistického tvaru. Preklad je prechod textového invariantu z jedného textu do druhého, a to pri maximálnom rešpektovaní výrazových a významových vlastností (informácií) originálu. V dôsledku toho je preklad afirmatívnym a zjavým medzitextovým nadväzovaním (metatextom).“ 

Preklad ako vedecká disciplína nepatrí primárne pod jazykovedu, ale je samostatnou disciplínou – translatológiou. Preklad teda nie je aplikovanou lingvistikou.

## Druhy prekladu
Podľa (ne)doslovnosti:
* doslovný preklad (=priamy preklad) - vrátane slovného prekladu
* voľný preklad

Podľa (ne)priamosti:
* priamy preklad - preklad originálu
* nepriamy preklad (=preklad z druhej ruky) - preklad prekladu originálu

Podľa druhu literatúry:
* umelecký preklad – preklad umeleckých textov
* odborný preklad – preklad odborných textov

Podľa (ne)automatizácie:
* ľudský preklad (=humánny preklad) – preklad vykonaný (prevažne) človekom
* strojový preklad – preklad vykonaný (prevažne) softvérom (vrátane tzv. online prekladu, t.j. prekladu vykonaného prostredníctvom Internetu)

## Proces prekladu

## Pozri aj
*teória prekladu
*lingvistika prekladu

## Zdroje

Kategória:Translatológia
Slovný preklad

**Slovný preklad** je preklad uskutočnený prevažne na lexikálnej rovine textu; jeden z typov čiastočného, neúplného prekódovania originálu.

V slovnom preklade vystupujú ako jednotky slová. Prekladateľ dôsledne rešpektuje význam jednotlivých slov, čo môže byť v určitých prípadoch zámerom diktovaným poetikou originálu (napr. preklad nadrealistickej poézie), inokedy však môže viesť k veľmi pohodlnej praxi priameho prenášania lexikálnych významov originálu do prekladu bez rešpektovania vnútorných, špecifických, vlastností pôvodného diela (zvukových, intonačných, výrazových, syntaktických a i.).

Slovný preklad nie je totožný s prekladom doslovným, i keď v niektorých prípadoch by sa dali jednotlivé slová originálu priamo podkladať slovami prekladu.

## Pozri aj
* Doslovný preklad

## Externé odkazy
* 

Kategória:Jazykoveda
Psychický proces

**Psychický proces** je psychický jav, ktorý sa v určitom časovom intervale mení. Všetky psychické procesy prebiehajú ako komplexy, takže sa nikdy nevyskytujú izolovane.

## Psychický proces podľa M. Jurča
Psychický proces je aktuálne (v istom momente) sa realizujúca psychická činnosť, ktorá prebieha u jednotlivca viac-menej za účasti vedomia. (Keď berieme psychický proces vcelku, jeho jednotlivé časti môžu prebiehať aj bez účasti vedomia.) Je osobitným spojením jednotlivca so svetom. Je to súvislý, na seba nadväzujúci dej, dynamický, stále meniaci svoje zloženie tým, že doň vstupujú vždy nové a nové prvky, kým iné z neho vypadávajú.

Povaha a priebeh psychického procesu sú podmienené podnetmi, ktoré pôsobia v danej chvíli na jednotlivca, následným vplyvom predchádzajúcich psychických procesov, vplyvmi vychádzajúcimi z organických stavov subjektu, ako aj psychickými vlastnosťami nervovej sústavy, ktoré sa utvárali v dôsledku rodovej a individuálnej histórie subjektu.

Psychický proces je tvorený viacerými odlíšiteľnými čiastkovými procesmi (pociťovanie, vnímanie, tvorenie predstáv, myslenie, pamäť, pozornosť, cítenie, regulácia konania – vôľové a mimovoľné konanie). V každom okamihu má psychický proces obmedzený rozsah, t. j. môže sa v ňom naraz vyskytovať len obmedzený počet prvkov.

## Externé odkazy
* 
* 

Kategória:Psychológia
Kategória:Psychiatria
Povedomie

**Povedomie** je základ ľudského uvedomovania, vedomie; uvedomenie, uvedomovanie si niečoho, vedomosť o niečom; vyšší stupeň nejakého uvedomenia, vyskytujúci sa ako kolektívny jav.

## Zdroj
* 

Kategória:Filozofický slovník
Strojový preklad

**Strojový preklad ** je preklad realizovaný pomocou počítača (prekladového stroja). Je okrem iného
predmetom skúmania intelektiky. Výskum v oblasti strojového prekladu sa zameriava na využitie softvéru na preklad textu alebo hovorenej reči z jedného prirodzeného jazyka do druhého.

V najzákladnejšom prevedení strojový preklad nahrádza slová jedného jazyka slovami druhého jazyka. Tento postup však nemôže zaručiť kvalitný preklad, pretože je potrebné, aby softvér rozpoznával celé vety a ich najbližšie možné ekvivalenty v cieľovom jazyku. Riešenie tohto problému korpusmi a štatistickými metódami predstavuje rýchlo sa rozvíjajúcu oblasť výskumu, ktorá vedie k lepším prekladom, riešeniu problémov spojených s rozdielmi medzi štruktúrami jazykov, lepšiemu prekladu idiómov a k izolácii anomálií.

## Referencie


## Pozri aj

* Slovný preklad
* Prekladateľ
* Translatológia

## Iné projekty

## Externé odkazy
* 

Kategória:Translatológia
Kategória:Počítačová lingvistika
Národné povedomie

**Národné povedomie** je vedomý pocit spolupatričnosti príslušníkov národa. Nadnesené národné povedomie môže vyústiť do nacionalizmu, prípadne agresívneho šovinizmu.

## Externé odkazy
* 

Kategória:Národ
Prekonanie

**Prekonanie** je prečkanie, prežitie, zdolanie; predstihnutie, prevýšenie. Napr. Hegel používal termín 'prekonanie' pri charakterizovaní pohybu absolútnej idey.

## Iné projekty

## Externé odkazy
* 

Kategória:Filozofické pojmy
Povaha

**Povaha** je bežne: súbor vlastností, najčastejšie u človeka súbor citových a pohybových  vlastností

## Pozri aj
* povahová vlastnosť
* charakter
* osobnosť

## Iné projekty

## Externé odkazy
* 

Kategória:Psychológia
Spoločenský reprodukčný proces

**Spoločenský reprodukčný proces** je reprodukcia ponímaná ako proces spoločenskej výroby, ktorý sa nepretržite obnovuje a do ktorého vyúsťuje vynakladanie spoločenskej práce (privlastňovanie predmetov prírody) v jednote výroby, rozdeľovania, výmena a spotreby.

## Externé odkazy
* 

Kategória:Sociológia
Proces prekladu

**Proces prekladu** je fáza komunikačnej reťaze, v ktorej sa uskutočňuje prekódovanie literárneho komunikátu z jedného jazyka do druhého. Prekladateľský proces sa realizuje etapovito ako proces dekódovania správy a kódovania správy za pomoci
*sprostredkujúceho* systému. V umeleckom preklade je takýmto *sprostredkujúcim* systémom (jazykom) štylistický kód, výrazová sústava. Výsledkom prekladateľského procesu je prekódovanie správy, tvorby nového textu a jeho recepcia príjemcom.

Dekódovanie správy možno označiť ako recepčný proces, ktorý má niekoľko fáz. Na počiatku je to čítanie v jazyku originálu. Táto recepcia prebieha v rozdielnom literárnom kontexte. Čítanie originálu zacielené perspektivne na preklad je čítaním diskurzívnym. V rovine recionálneho pozorovania textu sa utvára čitateľský zážitok z diela, ktorý býva jedným z hlavných stimulov vzniku umeleckého prekladu. Jednotlivé fázy čitateľskej recepcie prekladateľa vo vzťahu k originálnemu textu sa uskutočňuje v troch polohách: opisno-pozorovacej, analyticko-kritickej a interpretačnej. Čitateľská recepcia prebieha tu analogicky s aktom interpretácie, v ktorej opis a analýza textu predstavujú dve predchádzajúce fázy vo vzťahu k vlastnej interpretácii.

## Externé odkazy
* 

Kategória:Jazykoveda
Kategória:Literatúra
Rozhodovací proces

**Rozhodovací proces** je súbor procesov, ktorych zmyslom je vyhladať optimálny cieľ a vhodný spôsob konania v určitej situácii.

## Pozri aj
*rozhodovanie

## Externé odkazy
* 

Kategória:Psychológia
Povera

**Povera** je viera, že niektoré javy a udalosti sú prejavom nadprirodzených síl alebo znamením buducnosti; predsudok, vžitý názor bez rozumového zdôvodnenia.

Vznik poverčivého správania vysvetľuje Skinnerov pokus s holubmi. 

## Pokus s holubmi
V Skinnerovom pokuse boli hladné holuby kŕmené automatickým mechanizmom v špecifických, no náhodne nastávajúcich situáciách. Ak im automatický mechanizmus stravu opätovne pridelil vtedy, keď sa správali určitým zvláštnym spôsobom, napr. poskakovali na jednej nôžke, po určtom počte opakovaní si holuby spojili spôsob svojho správania s faktom, že nasledovalo kŕmenie a obe situácie si dali do príčinnej súvislosti. V očakávaní, že dostanú krmivo, úmyselne zvolili spôsob správania, ktorý už viackrát predchádzal kŕmeniu - začali napr. poskakovať na pravej nôžke. 

Podľa Skinnerovho vyhodnotenia pokusu holuby verili, že svojimi "rituálmi" sami ovplyvňujú svoje kŕmenie. V správaní sa holubov našiel analógiu s ľudským správaním. 

## Ľudské povery
Ľudia (deti od ôsmeho mesiaca) rovnako automaticky ako holuby, sú pripravení vytvárať si predstavy o príčinných spojeniach viackrát náhodne sa opakujúch situácií (i keď v skutočne ide iba o náhodu). Príkladom je existencia rôznych rituálov pred dôležitými udalosťami, používanie talizmanov, potvrdenie platnosti rôznych proroctiev, i poverčivá viera v nadprirodzené javy. 

Myšlienkovej chybe, ktorá vzniká neuvedomením si, že *"potom" nemusí ešte znamenať "preto"*, je možné predísť kladením "kacírskych" otázok a hľadania dôkazov o tom, že presvedčenie sa (ne)zakladá na pravde.  

Faktory utvrdenia mylného presvedčenia:
*opakovanie rovnakej dvojice udalostí (informácií) 
*spoločné učenie.

Mylné presvedčenie je možné prenášať z generácie na generáciu v prípade, ak rozpor medzi mylným presvedčením a skutočnosťou neznamená, že ľudia ohrozujú svoje šance prežiť. Mylný spôsob myslenia sa môže v takom prípade stať nezávislým od osobnej skúsenosti a stať sa vierou. 

## Iné projekty

## Externé odkazy
* 

Kategória:Psychológia
Kategória:Povery
Spoločenský proces

**Spoločenský proces** je proces tvorený sériou vzájomného pôsobenia ľudí na seba alebo série javov existujúcich v organizácii a štruktúre skupín, ktoré menia vzťahy medzi ľuďmi alebo vzťahy medzi jednotlivými súčasťami pospolitosti. Sériu spoločenských javov môžeme považovať za proces, pokiaľ si v čase zachováva identickosť, ktorá ju umožňuje odlišovať od iných sérií, pokiaľ predchádzajúce javy, hoci aj iba sčasti, určujú javy nasledujúce a pokiaľ tieto javy vyvolávajú určitý súrodý stav veci.

## Externé odkazy
* 

Kategória:Sociológia
Poviedka

**Poviedka** je epický žáner krátkeho rozsahu s jednoduchou fabulou a menšou intenzitou dramatickosti. Patrí medzi tzv. krátku prózu. Hlavnými rysmi sú jednoduchý dej a nemennosť charakteru hlavnej postavy.

Hlavnými prvkami poviedky sú: časová a často aj miestna neurčitosť a minimálny výskyt hrdinov a fantastických motívov. Hlavné postavy sa nevyvíjajú. Väčšina poviedok končí pointou.

Na účely Ceny Nebula bola poviedka definovaná ako literárne dielo do 7500 slov. Ale inak poviedka nemá presne stanovené ohraničenie počtu slov.

Korene siahajú do dávnych čias rozprávačskej tradície, ale za čas vzniku poviedky ako žánru sa považuje začiatok 19. storočia. Význam vzrástol pod vplyvom kritiky realizmu. V 20. storočí patrila poviedka k najrozšírenejším žánrom.

Zakladateľom žánru detektívnych poviedok je Edgar Allan Poe. Ďalšími slávnymi autormi sú: Ernest Hemingway, Nikolaj Vasilievič Gogoľ, z Francúzov napríklad Guy de Maupassant, zo Slovákov Martin Kukučín, Jozef Gregor Tajovský.

## Pozri aj
* novela
* román

## Iné projekty
Asociatívny spoločenský proces

**Asociatívny spoločenský proces** je proces vzájomného zbližovania sa ľudí alebo proces zlučovania ľudí.

## Externé odkazy

*
Povinnosť

**Povinnosť** je nevyhnutnosť konať podľa určitej morálnej normy. Povinnosť je podoba, ktorú nadobúda pre všetkých platná mravná požiadavka vtedy, keď sa z nej stáva osobná úloha určitého jednotlivca vzhľadom na jeho postavenie v určitej konkrétnej situácii. Osobnosť tu vystupuje ako aktivny subjekt morálky, ktorý si sám uvedomuje morálne požiadavky a svojou činnosťou ich aj uplatňuje.

## Pozri aj
* absentizmus
* deontológia
* sádhana

## Iné projekty

## Externé odkazy
* 

Kategória:Morálka
Prekvapenie

[náhľad|Obraz prekvapeného muža od umelca [Joos van Craesbeeck|Joosa van Craesbeecka]]
**Prekvapenie** je zapôsobenie niečím neočakávaným.

## Iné projekty

 
## Externé odkazy
* 

Kategória:Emócie
Povel

**Povel** môže byť:
*príkaz vykonať niečo, rozkaz, ktorého znenie je obyčajne presne ustálené, a ktorého vykonanie musí nasledovať ihneď po jeho vydaní
*v informatike: pozri povel (informatika)
*časť českého krajského mesta Olomouc, pozri Povel (Olomouc)

## Externé odkazy
*
Premena energie

**Premena energie** je fyzikálny dej, pri ktorom sa jeden druh energie mení na iný.

## Externé odkazy
* 

## Pozri aj

*energia
*stroj

Kategória:Fyzikálne javy
Stochastický proces

**Stochastický proces** (alebo náhodný proces alebo náhodná funkcia) sú zmeny systému v čase podmienené vplyvom nekontrolovateľných náhodných faktorov.

## Zdroj
* 

Kategória:Filozofický slovník
Pôvod

**Pôvod** je vznik, spôsob utvárania predmetov a javov.

## Iné projekty

## Externé odkazy
* 

Kategória:Terminológia
Premena erinyí na eumenidy

**Premena Erinyí na Eumenidy** je súčasťou mýtu a nastala ako výsledok procesu bohov s Orestom. 

Jeden z výkladov zmyslu mýtu: Halucinatórne Fúrie, ktoré mohol vidieť a počuť len Orestes, sú symptómy, súkromné peklo jeho duševnej choroby. Prerod Fúrií na Eumenidy znamená prechod od duševnej choroby k štastnému životu. K tejto transformácii došlo vďaka tomu, že Orestes bol ochotný prijať zodpovednosť za svoju duševnú chorobu. Nakoniec sa síce snažil o to, aby bol Fúrií zbavený, ale nepovažoval ich za nespravodlivý trest ani seba za obeť spoločnosti alebo niečoho iného. Ako nevyhnutný dôsledok pôvodného prekliatia Átreovcov symbolizujú Fúrie aj skutočnosť, že duševná choroba je obyčajne rodinnou záležitosťou, dielom rodičov a prarodičov, pretože hriechy otcov sa prenášajú na deti.

Orestes však nedával vinu svojej rodine - rodičom alebo dedovi -, i keď to pokojne mohol urobiť. Práve tak nepripisoval vinu ani bohom alebo osudu. Namiesto toho prijal svoj stav ako niečo, čo si spôsobil sám, a podstúpil úsilie smerujúce k uzdraveniu. Bol to zdĺhavý proces, jeho výsledkom však bolo uzdravenie, a pretože k nemu dospel vlastnými silami, začalo mu prinášať múdrosť práve to, čo ho prv uvádzalo do zúfalstva.

Každý skúsený psychoterapeut videl uskutočnenie tohto mýtu vo svojej praxi a bol svedkom transformácie Fúrií na Eumenidy v mysliach a životoch svojich úspešných pacientov. Táto transformácia nie je ľahká. Väčšina pacientov - nech bolo ich začiatočné nadšenie pre terapiu sebaväčšie - sa totiž dá na útek, hneď ako zistí že od nich tento proces bude koniec koncov vyžadovať, aby prevzali úplnú zodpovednosť za svoj stav a svoje uzdravenie. Radšej sú chorí a majú nad sebou bohov, na ktorých sa dá všetko zvaliť. Kto sa svojej chorobe vzoprie, prijme za ňu plnú zodpovednosť a uskutoční sám v sebe zmeny potrebné na jej prekonanie, je nielen vyliečený a oslobodený od prekliatí získaných v detstve a zdedených po predkoch, ale navyše sa ocitá v novom, odlišnom svete. To, čo prv vnímal ako problémy, chápe teraz ako príležitosti. Predtým nenávidené prekážky sú náhle vítanými impulzmi, doteraz nechcené myšlienky úžitočnými; z pocitov, ktorých sa až doteraz zriekal, sa stávajú zdroje energie a porozumenia. Udalosti, ktoré sa mu prv javili ako
nepríjemnosti, vníma teraz ako dary - vrátane tých príznakov, z ktorých sa vyliečil. *Tá [[depresia]] a [[úzkostná porucha|záchvaty úzkosti]] boli to najlepšie, čo ma vôbec mohlo stretnúť,* vravia obyčajne.

## Externé odkazy
* 

Kategória:Mytológia
Kategória:Psychológia
Technologický proces

**Technologický proces** je súbor technických činností určitého druhu (napr. odlievanie, zváranie, sústruženie a pod.) potrebných na zhotovenie určitého výrobku. Technologický proces je predmetom skúmania technológie.

## Externé odkazy
* 

Kategória:Technológie
Kategória:Výroba
Pôvod filozofie

**Pôvod filozofie** je zdroj, z ktorého neustále tryskajú podnety pre filozofovanie; je to predovšetkým údiv, pochybnosť a neistota.

## Pozri aj
*príčina
*zdroj

## Zdroj
* 

Kategória:Metafilozofia
Tektonický proces

**Tektonický proces ** je geologický proces pri ktorom dochádza k pohybom a poruchám v zemskej kôre. Pôvod tektonických síl je vo vnútornej dynamike Zeme (tzv. endogénne procesy). Príkladom tektonických procesov sú pohyby pozdĺž zlomov alebo orogenéza. Tektonikcé procesy sú súčasťou deformačných procesov. Tieto javy sa vyznačujú tým, že sú naložené (prekrývajúce) na staršie primárne štruktúry a môžu ich čiastočne alebo aj úplne zastierať.

Tektonické procesy sa v prírode často prelínajú s netektonickými a tektonometamorfnými procesmi.

## Referencie

## Zdroje
* 

Kategória:Tektonika
Pôvod zla

**Pôvod zla** je to, odkiaľ je zlo na svete. Podľa kozmického dualizmu je pôvod zla - kozmická sila, ktorá je v neustálom rozpore s opačnou kozmickou silou, ktorá je pôvodom dobra. Podľa antropologického dualizmu: telo, vášne a iné.

## Pozri aj
*zlo

## Externé odkazy
* 

Kategória:Náboženstvo
Premena prvkov

**Premena prvkov** je proces, pri ktorom sa žiarením alebo bombardovaním (ostreľovaním) jadra mení počet protónov v jadre atómu, a tým vzniká atóm iného prvku.

## Pozri aj
*zlučovanie jadier
*rozpad atómu
*premena energie
*látková premena

## Externé odkazy
* 

Kategória:Fyzika
Telovýchovný proces

**Proces telovýchovný** je pedagogický proces, v ktorom sa plnia základné ciele telesnej výchovy, predovšetkým telesné, pohybové zdokonaľovanie žiakov a upevňovanie ich
zdravia.

## Externé odkazy
* 

Kategória:Telovýchova
Premenlivosť (biológia)

**Premenlivosť** alebo **variabilita** je charakteristická črta a schopnosť živých organizmov, vplyvom ktorej sa svojimi znakmi a morfologickými a fyziologickými vlastnosťami navzájom odlišujú. Výskyt nededičných a dedičných odchýlok existuje v rámci jedného indivídua (intraindividuálna premenlivosť), jednej skupiny (populácie), medzi jedincami (individuálna premenlivosť) a medzi skupinami (skupinová premenlivosť). Štúdiom premenlivosti sa zaoberá genetika, ktorá ju delí podľa charakteru na nededičnú (modifikácie), dedičnú (mutácie) a kombinačnú (hybridné kombinácie).

## Externé odkazy
* 

Kategória:Biológia
Pôvodca

**Pôvodca** je ten, kto je príčinou niečoho, strojca niečoho; autor.

## Externé odkazy
* 

Kategória:Terminológia
Povolanie

**Povolanie** môže byť:
* pracovný odbor, pozri povolanie (zamestnanie)
* poslanie, (akoby osudové) určenie
* pozvanie
* zastarano: nadanie
* v teológii/cirkvi:
** zážitok, v ktorom je človek vyššou mocou poverený nejakou úlohou, a presvedčenie, že to poverenie dostal z vyššej moci, pozri povolanie (teológia)
** vnútorná dispozícia zvoliť si duchovný stav

## Iné projekty
Fázová premenná

**Fázová premenná** alebo **fázová súradnica** je základná premenná, ktorou sa charakterizuje stav systému.

## Externé odkazy
* 

Kategória:Systémy
Výrobný proces

**Výrobný proces** je pôsobenie výrobných síl na seba navzájom, ktorého cieľom je vytvorenie určitého produktu; každý výrobný proces predpokladá cieľavedomú činnosť človeka, pracovné prostriedky a pracovný predmet, ako aj potrebné prírodné podmienky.

Výrobný proces je súbor činností, pri ktorých sa mení tvar a zloženie materiálov tak, že výsledkom je nová úžitková hodnota. Aby proces výroby mohol začať, musia byť k dispozícii výrobné faktory, tzv. inputy.

## Pozri aj
*výroba (proces)

## Zdroj
* 

Kategória:Výroba
Slobodné povolanie

**Slobodné povolanie** je nezávislá profesijná aktivita, spočívajúca v poskytovaní služieb či vytváraní hodnôt. Označenie 'slobodný' pritom slúži na charakteristiku určitých intelektuálnych aktivít, ktorých vykonávanie si vyžaduje istú nezávislosť. Povaha slobodných povolaní vylučuje detailnú reglementáciu a prílišnú kontrolu, pretože ich predstavitelia musia byť iniciatívni, invenční a musia vyjadrovať osobné hodnotenia. Nie sú to obchodníci ani námezdne pracujúci. Predstavujú aristokraciu ducha a ich poslanie je spojené s veľkou zodpovednosťou.

Slobodným povolaním je napr.: advokát, architekt, hudobný skladateľ, herec, spevák, lekár, maliar, prekladateľ, spisovateľ a iné.

## Externé odkazy
* 

Kategória:Povolania
Individuová premenná

**Individuová premenná** je prvok jazyka predikátovej logiky označujúci v danom obore úvahy ďalej neanalyzovateľné objekty.

## Externé odkazy
* 

Kategória:Logika
Vyučovací proces

**Vyučovací proces** je najvýznamnejšia forma pedagogického procesu, systém zložitých a vzájomne podmienenych vzťahov, súvislostí a zmien v didaktickej súčinnosti učiteľa (lektora) a žiakov (študentov), zameraný na splnenie cieľov vyučovania.

## Externé odkazy
* 

Kategória:Pedagogika
Povrch

**Povrch** je súhrn plôch, ktoré ohraničujú teleso, napr. zemský povrch.

## Iné projekty

## Externé odkazy
* 

Kategória:Geometria
Premenná (informatika)

alt=Premenná|náhľad|Grafické znázornenie konceptu premennej
**Premenná** je logické pamäťové miesto so svojou hodnotou.

V programovaní je premennou symbol, ktorý reprezentuje jednu (konkrétnu) hodnotu v jednom čase. V tom je rozdiel oproti chápaniu premenných v iných oblastiach, napríklad v určitých oblastiach matematiky. 

Premennou v počítačovom programovaní označujeme pojem, ktorý by sme si mohli predstaviť s pomocou trojuholníkového modelu, ktorého vrcholmi sú: 

# symbolické meno (identifikátor),
# miesto v úložisku (pamäti počítača), 
# hodnota.

Pri programovaní zapisujeme do programu práve symbolické meno. Interpreter alebo kompilátor programu potom adresuje miesto v úložisku (pamäti), vďaka čomu môže pristupovať k hodnote uloženej na tejto adrese. Pristupovať k hodnote znamená vykonávať základné (pamäťové) operácie s premennou – čítanie a zápis (úpravu) jej hodnoty.

V mnohých programovacích jazykoch je ďalšou dôležitou súčasťou konceptu premenných ich údajový typ. Tým sa chápe typ/druh údajov, ktoré je povolené do premennej ukladať (t. j. vkladať na miesto v pamäti počítača, ktoré reprezentujú). Základnými typmi sú často: celé čísla, reálne čísla, logické hodnoty, znaky a reťazce, pričom väčšina týchto základných typov je obvykle jemnejšie rozdelená (zjednodušene napríklad na celé kladné čísla v určitom rozsahu, ktorý je obmedzený veľkosťou pamäťového miesta, ktoré je rezervované pre premennú a podobne).

## Externé odkazy
* 

Kategória:Informatika
Významový proces

**Významový proces** je postupná zmena významu/významov; procesuálny aspekt významového univerza. Príkladom významového procesu je: súdenie, myslenie, vývin významu,
zmena významu (zužovanie významu, rozširovanie významu atď.), mienenie...

## Externé odkazy
* 

Kategória:Sémantika
Zemský povrch

**Zemský povrch** (iné názvy: **povrch Zeme**, **povrch zeme**) je súhrn plôch, ktoré ohraničujú teleso Zeme.  Zemský povrch je horné ohraničenie litosféry. Litosféra je v mieste zemského povrchu v styku alebo prieniku s ostatnými sférami (atmosférou, biosférou alebo hydrosférou). Výraz zemský povrch sa používa všeobecne pri opise javov, ktoré sa odohrávajú priamo na povrchu litosféry.

Zemský povrch má asi 510 065 600 km².

## Pozri aj
* Krajinná sféra
* Stavba Zeme
* geoid

## Zdroj
* 

Kategória:Geomorfológia
Kategória:Geologické termíny
Premenná (logika)

**Premenná (logika)** je obsadzovač miesta, ktorý sa môže nahradiť nejakou hodnotou z prípustného oboru hodnôt premennej.

## Externé odkazy
* 

Kategória:Logika
Filozofický významový proces

**Filozofický významový proces** zahŕňa reflektované (patentné) alebo nereflektované (latentné) zmeny filozofických významových útvarov, vrátane ich genézy a zániku. Nositeľmi týchto procesov nemusia byť iba filozofi. Profesionálni (patentní) filozofi sú často „iba“ explikátormi a systematizátormi už (latentne) existujúcich filozofických významových procesov a útvarov vo vede, každodennom vedomí, umení, náboženstve. Spomedzi filozofických významových procesov sa najčastejšie tematizuje milovanie múdrosti, milovanie pravdy a filozofické myslenie.

## Zdroj
* 

Kategória:Metafilozofia
Pozadie

**Pozadie** môže byť:
*časť priestoru vzadu najďalej od pozorovateľa 
*základ, podklad, predpoklad (javu a podobne)
*úzadie
*v tvarovej psychológii: to, čo vnímame nejasne, pozri pod figúra a pozadie
Viazaná premenná

**Viazaná premenná** je individuová premenná, na ktorú sa vzťahuje nejaký kvantifikátor. Napríklad v predikátovej formule 

A (x) (Fx -&gt; Gy)

je x viazaná premenná (je viazaná všeobecným kvantifikátorom), kým y, ktorá nie je viazaná nijakým kvantifikátorom, je voľná premenná.

## Externé odkazy
* 

Kategória:Matematika
Pozemok

**Pozemok** je:
* presne vymedzená, ohraničená časť zeme, určená na poľnohospodárske alebo stavebné účely
* v občianskom (a obchodnom) práve: akákoľvek časť zemského povrchu, pokiaľ môže byť predmetom občianskoprávnych (prípadne obchodnoprávnych) vzťahov. 

## Referencie

## Externé odkazy
* 

Kategória:Stavebníctvo
Kategória:Vecné právo
Voľná premenná

**Voľná premenná** je premenná, ktorá nie je v dosahu nijakého operátora.

## Externé odkazy
* 

Kategória:Informatika
Procesuálny

**Procesuálny** (lat.) je majúci ráz procesu; prebiehajúci ako proces.

## Externé odkazy

* 

Kategória:Terminológia
Požiadavka

**Požiadavka** je presne vyslovená žiadosť, nárok, prianie, potrebný, nevyhnutný, samozrejmý predpoklad niečoho, potreba, nutnosť.

## Iné projekty

## Externé odkazy
* 

Kategória:Právo
Výroková premenná

**Výroková premenná** alebo **premenná výroku** je zložka jazyka výrokovej logiky; výrokové premenné sú symboly výrokov, ktoré vyjadrujeme malými písmenami p, q, r,..., prípadne doplnenými indexami p , p , 1 2..., p , q , q… q atď.

## Externé odkazy
* 

Kategória:Logika
Prócium

**Prócium** (lat.) je izotop vodíka s relatívnou molárnou hmotnosťou 1. Označuje sa i ako ľahký vodík. Skladá sa z jedného protónu v jadre a z jedného elektrónu v obale. V atómovom jadre neobsahuje neutrón. 

## Pozri aj
* Chemický prvok - Vodík
* Ďalše izotopy vodíka - Deutérium, Trícium

## Externé odkazy

* 

Kategória:Vodík
Kategória:Atóm
Kategória:Izotopy
Prodikos

**Prodikos** (* asi medzi 480/470 pred Kr. Iúlis na Keu – † po 400 pred Kr. ?) bol filozof, sofista a rétor. Jeho rodné mesto ho často poverovalo diplomatickými úlohami v iných štátoch, o. i. v Aténach. Tam aj prednášal a vyučoval za vysoké honoráre.

Prodikos sa preslávil ako zakladateľ synonymiky. Vytvoril racionalistickú hypotézu o vzniku viery v bohov, ľudia podľa neho začali kedysi považovať za božské tie veci, ktoré najviac prospievali ich životu, ako slnko, oheň, vodu, rieky ap.

O etických názoroch Prodika podáva zaujímavé svedectvo excerpt zo spisu 'Hórai' (Obdobia), v ktorom sa vykladá známy príbeh o mladom Hérakleovi, ktorý sa rozhoduje medzi cestami, ktoré mu ponúkajú Cnosť a Zloba.

V spise 'Peri fyseós anthropú' (O prirodzenosti človeka) sa Prodikos zaoberal fyziológiou a i tu uplatňoval svoju záľubu vo významovom rozlišovaní slov.

## Iné projekty

## Zdroj
* 

## Ďalšia literatúra
* 

Kategória:Sofisti
Kategória:Filozofi starovekého Grécka
Kategória:Predsokratici
Výroková premenná výrokovej logiky

**Výroková premenná výrokovej logiky** je symbol výroku, ktorý vyjadrujeme, ako býva obvyklé, malými písmenami p, q, r…, prípadne doplnenými indexmi. Vzhľadom na to, že ide o premenné výrokov, možno ku každej priradiť hodnotu pravdy alebo nepravdy, to znamená, že o každom výroku p, q, r atď. sa predpokladá, že je pravdivý, alebo nepravdivý.

## Pozri aj
*premenná
*výroková premenná

## Externé odkazy
* 

Kategória:Logika
Požičiavanie

**Požičiavanie** je poskytovanie niekomu niečoho na istý čas do užívania na jeho žiadosť. Formou požičavania je aj úžera.

## Externé odkazy
* 

Kategória:Právo
Duchovná produkcia

**Duchovná produkcia** je súčasť spoločenskej výroby, v ktorej sa tvoria idey, poznatky, predstavy, umelecké hodnoty.

## Externé odkazy

* 

Kategória:Filozofické pojmy
Premiéra

**Premiéra** (fr.) je prvé uvedenie divadelnej hry alebo filmu. V médiach sa tento pojem využíva aj pri prvom konaní športového podujatia. Opakom premiéry je derniéra.

## Zdroj
* 

Kategória:Divadlo
Logický pozitivizmus

**Logický pozitivizmus** alebo **logický [[empirizmus]]** je prúd  novopozitivizmu, ktorý vznikol v dvadsiatych rokoch 20. storočia na základe Viedenského krúžku. Na rozdiel od predchádzajúcich etáp alebo foriem pozitivizmu aplikuje pri filozofickej reflexii poznania metódu logickej analýzy, využívajúcej prostriedky matematickej logiky.

Predstavitelia logického pozitivizmu si radikálnejšie než ktokoľvek predtým položili zásadnú otázku: Majú výroky, o ktorých hĺbajú filozofi, a otázky, ktoré sa usilujú zodpovedať, vôbec dobrý zmysel? Aby logickí pozitivisti dokázali túto otázku posúdiť, zaoberali sa najprv problémom, čo to vôbec znamená pre výrok *mať zmysel*. Takto dospeli k jednoznačnému kritériu: výrok má zmysel, keď vieme, ako ho (aspoň principiálne) verifikovať; keď teda chápeme podmienky, za ktorých je tento výrok pravdivý. Vyzbrojení týmto kritériom sa potom logickí pozitivisti dali do triedenia výrokov na zmysluplné výroky a nezmyselné výroky.

## Externé odkazy
* 

Kategória:Filozofické smery
Premiestnenie

**Premiestnenie** je prenesenie, preloženie na iné miesto, napr. preprava.

## Iné projekty

## Externé odkazy
* 

Kategória:Doprava
Produkcia hudby

**Produkcia hudby** je jedna z troch základných hudobných aktivít spočívajúca v tvorbe alebo vytváraní hudby hudobnou improvizáciou a hudobnou kompozíciou.

## Pozri aj
*hudobná aktivita
*hudba
*hudobná interpretácia
*komponovanie hudby
*recepcia hudby

## Externé odkazy
* 

Kategória:Hudba
Kategória:Hudobná terminológia
Produkt

**Produkt** môže byť:
*všeobecne:
** výtvor (umelecký, vedecký, umelecký)
** výsledok pôsobenia/činnosti, následok, výtvor
*v ekonómii a technike: výrobok (resp. výrobok a služba), pozri výrobok
*v ekonómii a poľnohospodárstve: 
** poľnohospodársky výrobok
** plodina
*v ekonómii: celková produkcia výrobnej alebo územnej jednotky, najčastejšie štátu, synonymum: output, pozri produkt (ekonómia)
*v chémii, biológii, fyzike a pod.: látka vzniknutá biologickým, chemickým a podobným pochodom, pozri napr. produkt (chémia)
*v matematike:
**znak súčinu, pozri produkt (znak súčinu)
**zastarano: súčin
*v práve zastarano: listina či písomné vyjadrenie predložená/-é súdu či úradu ako dôkaz, pozri pod dôkaz

## Referencie
Pôžitok

**Pôžitok** je príjemný pocit vyvolaný nejakým zážitkom, rozkoš.

## Iné projekty

## Externé odkazy
* 

Kategória:Emócie
Nižšia premisa

**Nižšia premisa** je druhá premisa kategorického sylogizmu, ktorá obsahuje subjekt záveru zvaný nižší termín (*terminus minor*, **S**).

## Zdroj
* 

Kategória:Logika
Produkt myslenia

**Produkt myslenia** je výsledok myšlienkovej činnosti, napr. pojem, súd, úsudok.

## Externé odkazy
* 

Kategória:Myslenie
Vyššia premisa

**Vyššia premisa** je prvok kategorického sylogizmu, jeho prvá premisa, ktorá okrem stredného termínu obsahuje predikát záveru, ktorý sa v tejto súvislosti nazýva vyšší termín.

## Externé odkazy
* 

Kategória:Logika
Požívatina

**Požívatina** je látka, ktorou sa človek môže živiť, prostriedok výživy človeka. Požívatiny sa delia na:
* potraviny
* pochutiny
* nápoje, pokiaľ nespadajú pod potraviny alebo pochutiny

## Zdroje
* 
* Potravinový kódex - Prvá časť 1. hlava - Vymedzenie základných pojmov https://www.svps.sk/kodex/index.php?page=kodex_01_01 (stav 3. 12. 2025)
Produkt filozofovania

**Produkt filozofovania** je ľubovoľná entita, ktorá vznikla ako výsledok filozofickej činnosti, najmä filozofický významový útvar a filozofické dielo.

## Externé odkazy
* 

Kategória:Filozofické pojmy
Premisa

**Premisa**  je súd, z ktorého v úsudku vyplýva nový súd (záver). Podľa druhu úsudku môžu byť premisami najrozličnejšie súdy a ich kombinácie. Ak má byť záver úsudku pravdivý, musia byť pravdivé a logicky správne spojené do úsudkov.

## Etymológia
Slovo premisa pochádza z lat. výrazu  = predoslaná/vopred vyslovená (veta/mienka). Tento pochádza zo slovesa  = vopred vysielať, predoslať, oznámiť pred niečím, povedať pred niečím iným.

## Zdroje

Kategória:Logika
Kategória:Filozofia
Hrubý národný dôchodok v prepočte na jedného obyvateľa

**Hrubý národný dôchodok v prepočte na jedného obyvateľa** (iné názvy: **hrubý národný dôchodok na jedného obyvateľa/ (v prepočte) na obyvateľa/(v prepočte) na hlavu/(v prepočte) na osobu / per capita; hrubý národný produkt (v prepočte) na jedného obyvateľa/ (v prepočte) na obyvateľa / (v prepočte) na hlavu/ (v prepočte) na osobu / per capita**; angl. *gross national income per capita* alebo *gross national product per capita*) je hrubý národný dôchodok vydelený počtom obyvateľov sledovaného územia. Na rozdiel od celkového hrubého národného dôchodku, umožňuje hrubý národný dôchodok v prepočte na jedného obyvateľa porovnania medzi územiami s rozličnými počtami obyvateľov.

## Poznámky


Kategória:Demografia
Kategória:Národné účtovníctvo
Kategória:Ekonomické ukazovatele
Poznámka

**Poznámka** môže byť:
* krátke (ústne) vyjadrenie o niečom alebo niekom, podotknutie, poznamenanie, pripomienka, (spravidla krátka) zmienka (napr. faktická poznámka)
* stručný zápis, ktorý má za účel niečo pripomenúť resp. je záznamom o niečom, pozri pod poznámkovanie
* žáner analytickej názorovej publicistiky vyjadrujúci stanovisko k aktuálnemu čiastkovému problému, pozri poznámka (publicistika)
* vysvetlenie pripojené k textu (poznámka pod čiarou, koncová poznámka ap.), pozri poznámka (parentéza)
* v slovenskom (skrátene) a v českom práve: poznámka o právach k nehnuteľnostiam v katastri, jedna z foriem zápisu práva k nehnuteľnosti do katastra nehnuteľností, pozri pod kataster nehnuteľností

## Pozri aj
* faktická poznámka

## Iné projekty

## Referencie
Produkt vedy

**Produkt vedy** je výtvor vedeckej činnosti, často teória, hypotéza, vedecký pojem.

## Externé odkazy
* 

Kategória:Veda
Edičná poznámka

**Edičná poznámka** je zložka komentára, ktorá obsahuje literárno-historické a textologické údaje o vydávanom diele, ukazuje jeho vznik, vývoj a premenu, ako aj opis textológovej práce s textom; odôvodnenie výberu východiskového textu, charakteristiku zásad, podla ktorých bol text pripravovaný, úpravy vychodiskového textu pri príprave textu kanonického, ďalej tzv. kritický aparát obsahujúci zoznam textových variantov.

## Externé odkazy
* 

## Pozri aj

*poznámka
*krížový odkaz

Kategória:Literárne pojmy
Premýšľanie

**Premýšľanie** je vedomé riadenie priebehu myšlienkových procesov, pri plnej reflexii priebehu a obsahu myšlienkových operácií a pri kritickom prehodnocovaní, čiže
pri konfrontácii myšlienkových procesov so znalosťami
o skutočnosti.

## Externé odkazy
* 

Kategória:Myslenie
Produktivita práce

**Produktivita práce** je celkový výstup delený pracovnými vstupmi. Produktivita práce sa zvyšuje v dôsledku dokonalejších technológií, vyššou pracovnou zručnosťou a prehlbovaním kapitálu (čiže rastom vybavenosti práce kapitálom).

Produktivita práce vyjadruje objem vyprodukovaných hodnôt pripadajúci na jednotku spotrebovanej práce za určité obdobie (rok, mesiac, deň, hodinu) podľa toho, v akom období túto produktivitu zisťujeme.
Produktivitu práce rozlišujeme aj podľa toho, čo považujeme za jednotku práce. Ak je touto jednotkou práce ľudská práca (práca vykonaná človekom meraná cenou práce – mzdou), hovoríme o *produktivite živej práce*. V prípade, že za jednotku práce považujeme prácu obsiahnutú vo všetkých vstupoch do určitého transformačného procesu (výsledkom ktorého je produkovanie sledovaných hodnôt), hovoríme o *produktivite spoločenskej práce* (meranej cenou všetkých vstupov do výrobného procesu – cenou živej i zhmotnenej práce). 
Diferencované je aj vyjadrovanie objemu vyprodukovaných hodnôt; napríklad na národohospodárskej úrovni to môže byť hrubý domáci produkt, hrubý národný produkt, národný dôchodok a pod. Na tejto úrovni sa väčšinou sleduje produktivita živej práce vyjadrená na jedného obyvateľa ako merná jednotka práce.
Na úrovni jednotlivých podnikateľských subjektov (podnikov, združení a spoločností) produkujúcich konkrétne hodnoty možno vyjadriť aj objem týchto vyprodukovaných hodnôt konkrétnejšie – nielen v peňažnom objeme, ale aj v naturálnych jednotkách (kusoch, kilogramoch, metroch a pod.). Spotreba práce na tejto úrovni sa častejšie označuje ako náklady na živú a zhmotnenú prácu. 
Často sa stretávame aj s nepriamym vykazovaním produktivity práce – prácnosťou. Prácnosť je vlastne opačným vzťahom ako produktivita práce – znamená vyjadrenie potreby práce na vyprodukovanie jednotky konkrétnej hodnoty.

Kategória:Ekonomické ukazovatele
Kategória:Makroekonómia
Kategória:Podniková ekonomika
Kategória:Práca
Prenos

**Prenos** môže byť:
*všeobecne: prenášanie, premiestnenie (najmä nosením či vezením) niečoho alebo kópie/obdoby niečoho alebo časti/pokračovania niečoho na iné miesto
*v technike: odovzdávanie, odvádzanie ďalej (napríklad prenos sily)
*v oznamovacej technike:
**transportovanie informácií/signálov/dát na iné miesto, pozri napríklad:
***prenos informácií
***prenos signálu
***prenos dát
***prenos rádiových obrazov
***prenos po vedení
**v TV a pod.: skrátene priamy prenos
*vo fyzike: skrátene prenos obvodu
*vo výpočtovej technike: signál alebo výraz vzniknutý ako výsledok súčtu číslic na niektorom mieste pozičného zápisu čísiel, ktorý prevýší základ pozičného zobrazenia, v ktorom sú tieto čísla zapísané, pozri prenos (výpočtová technika)
*v ekonomike a práve:
**v niektorých kontextoch: prevod
**v účtovníctve: prevod v účtovných knihách, synonymum: transfer, pozri prenos (účtovníctvo)
*v biológii: priame alebo nepriame odovzdanie infekčného alebo invazného činiteľa vnímavému hostiteľovi, pozri prenos (parazitológia)
*v psychológii: nevedomé transportovanie pocitov s prvších referenčných osôb na iné osoby, pozri prenos (psychológia)

## Pozri aj
*prenášanie
*transfer
Bezprostredné poznanie

**Poznanie bezprostredné** je znalosť získaná bez dokazovania, priame nazretie, na rozdiel od diskurzívneho poznania alebo demonštratívneho poznania. Zahrňuje sa sem intuícia, gnóza, extáza, zrenie, zjavenie, veštenie.

## Externé odkazy
* 

Kategória:Epistemológia
Poznanie boha

**Poznanie boha** je nadobudnutie poznatkov o Bohu.

Podľa katolicizmu poznanie boha je možné prirodzeným svetlom ľudského rozumu zo stvorených vecí a s istotou. Napriek tomu v historických podmienkach, v ktorých človek žije, naráža na mnoho ťažkostí, ktoré mu sťažujú poznanie Boha čírym svetlom rozumu. Preto človek potrebuje byť osvietený Božím zjavením.

Podľa M. Kuzánskeho poznanie boha vyžaduje učenú nevedomosť (docta ignorantia).

## Externé odkazy
* 
* 
* 

Kategória:Náboženstvo
Profánnosť

**Profánnosť** (to, čo vykazuje profánnosť sa nazýva **profánne**) môže byť:
* vlastnosť byť znesväcujúci, hanobnosť
* svetskosť
* všednosť, každodennosť, obyčajnosť
* ku vzťahu posvätného a profánneho pozri heslo "sakralizácia".
Oľga Iosifovna Preobraženská

**Oľga Iosifovna Preobraženská** alebo **Preobraženskaja** (; * 2. február 1871, Petrohrad, Rusko – † 27. december 1962, Saint-Mandé, Francúzsko) bola ruská tanečnica, primabalerína a tanečná pedagogička v Paríži.

## Referencie


## Iné projekty

## Externé odkazy
*The Ballerina Gallery - Olga Preobrajenska 

## Zdroj
* 

Kategória:Ruskí tanečníci
Kategória:Ruskí baletní tanečníci
Kategória:Primabaleríny
Kategória:Osobnosti z Petrohradu
Profesia

**Profesia** môže byť:
* trvalé pracovné zamestnanie vykonávané v súlade s teoretickou prípravou a praxou, pozri povolanie (zamestnanie)
* v cirkvi: verejné skladanie rehoľných sľubov, pozri pod rehoľný sľub
* slovenský internetový portál, vlastnený a prevádzkovaný rovnomennou spoločnosťou, pozri Profesia.sk

## Referencie
Prepadnutie veci

**Prepadnutie veci** je druh trestu ukladaný súdom páchateľovi trestného činu; postihuje veci použité alebo určené na spáchanie trestného činu a veci získané trestným činom alebo ako odmenu zaň alebo nadobudnuté za veci ziskané trestným činom, resp. ako odmenu zaň.

## Externé odkazy

* 

Kategória:Tresty
Profesionál

**Profesionál** je odborník na určitú oblasť vedenia alebo ľudskej činnosti. Pod pojmom *profesionál v* (určitom) *danom* odbore možno rozumieť tiež človeka, ktorý sa danou činnosťou živí, tvorí hlavnú náplň jeho zamestnania, alebo inak, človek ktorý za danú činnosť poberá honorár a je pre svoju činnosť kvalifikovaný (odborným vzdelaním, praxou, skúsenosťami a pod.).

Opakom profesionála je amatér.

V slovenčine majú výrazy *profesionál* resp. amatér aj vyzdvihujúci resp. ponižujúci až hanlivý význam. Profesionál je človek ktorý sa vyzná, svoju prácu dobre ovláda (aj keď sa ňou neživí) a amatér je človek, ktorý danú činnosť zjavne neovláda (tvári sa že ju ovláda).

## Iné projekty

Kategória:Povolania
Demonštratívne poznanie

**Demonštratívne poznanie**  je poznanie, ktoré je na rozdiel od bezprostredného poznania sprostredkované nielen faktmi z oblasti skúsenosti, ale aj logickou úvahou.

## Externé odkazy
* 

Kategória:Epistemológia
Profesor

**Profesor** (skratka **prof.**; z ) môže byť:
* najvyššia vedecko-pedagogická a umelecko-pedagogická hodnosť učiteľa na vysokej škole, resp. jej nositeľ, pozri profesor (vedecko-pedagogická hodnosť)
* v staršej školskej sústave učiteľ na strednej škole (v minulosti na Slovensku aj akýsi kvázi-titul), pozri profesor (pracovné označenie)
 
## Pozri aj
* ordinárius
* Profesor Indigo, popová pieseň Petra Nagya z roku 1982

## Iné projekty
Preprava

**Preprava** je (podľa STN 01 8500) *činnosť, ktorou sa priamo uskutočňuje premiestňovanie osôb a vecí (nákladu) dopravnými prostriedkami alebo dopravnými zariadeniami*. Odlišný je termín doprava.

Preprava je komerčná časť dopravného procesu. Uskutočňuje sa na základe prepravnej zmluvy uzatvorenej medzi prepravcom a dopravcom.

## Zdroj
*STN 01 8500
*Michník, Ľ.: Ekonomická encyklopédia, 1995

Kategória:Doprava
Kategória:Logistika
Profession de foi

**Profession de foi** [profesio(n)dfua] (fr. "vyznanie viery") môže byť:
*v náboženstve: vyznanie viery
*prenesene: výklad svojich názorov a presvedčenia

## Externé odkazy
*
Prerozprávanie

**Prerozprávanie** je podávanie rezumujúceho obrazu textu.

## Externé odkazy
* 

Kategória:Folkloristika
Profil absolventa

**Profil absolventa** je stanovenie kvality, ktorými by sa mal vyznačovať absolvent potom, keď ukončí
štúdium a získa príslušný právny doklad.

## Externé odkazy
* 

Kategória:Vzdelávanie
Preskripcia

**Preskripcia** môže byť:

* predpis, nariadenie, dispozícia;
* v práve: zánik vymáhateľnosti, žalovateľnosti práva, pozri Premlčanie.
Empirické poznanie

**Empirické poznanie** je vedecké poznanie opierajúce sa o pozorovanie a experimentovanie.

## Externé odkazy
* 

Kategória:Epistemológia
Prognostika

**Prognostika** je vedný odbor skúmajúci princípy metodiky vytvárania prognóz. Prognózy formuluje prognostik.

## Referencie

## Pozri aj
* Prognóza
*Futurológia
* Predikcia 
*Predpoveď 
*Veštenie
*Prorokovanie

## Externé odkazy
* Prognostický ústav SAV 
* Svetová federácia štúdií budúcnosti
* Futurologická spoločnosť na Slovensku

## Zdroj
*
Filozofické poznanie

**Filozofické [[poznanie]]** je poznanie uskutočnené v rámci filozofie alebo filozofickými prostriedkami.

## Externé odkazy
*
Globálna prognóza

**Globálna prognóza** je výpoveď o vývoji svetových problémov, ktorých riešenie sa neobíde bez
jednotného úsilia väčšiny krajín. Vzhľadom na vysokú agregovanosť ukazateľov vývoja globálnych problémov sa ich prognózy opierajú predovšetkým o matematické, simulačné modely (modely globálne); ďalej sa v rozmanitých voľnejšie pojatých globálnych štúdiách využívajú metódy scenárov, metódy extrapolačné a metódy expertízne. 

Globálne prognózy, či už vo forme globálnych modelov či globálnych štúdií, sú ako podklad strategických rozhodovaní v ekonomike, vedeckotechnickom rozvoji, v sociálnej kultúrnej a v ďalších oblastiach štátnej politiky v popredí vlád mnohých krajín.

## Pozri aj
* globalistika
* prognostika
* globálny problém
* prognóza
* Rímsky klub

## Zdroj
* 

Kategória:Futurológia
Rozumové poznanie

**Rozumové poznanie** je poznanie, ktoré sa opiera o rozum.

Podľa Demokrita je to jasné poznanie, ktoré odhaľuje človeku veci také, akými v skutočnosti sú, pretože už nie sú znehodnotené *výronmi* vecí, čiže ich zmyslovými odrazmi v ľudskej duši. Rozumové poznanie umožňuje rozlíšiť medzi skutočnosťou takou, aká je naozaj, a skutočnosťou subjektívne percipovanou, čiže jej subjektívnym, relativnym odrazom. Rozumové poznanie umožňuje poznať atómy, ktoré sú zmyslami nepoznateľné.

Podľa Empedokla má svoj pôvod v krvi, pretože najmä krvou, ktorá je prameňom života i duše, sa človek ako-tak stotožňuje so svetom.

## Pozri aj
* epistemológia
* racionalizmus

## Zdroj
* 

Kategória:Racionalizmus
Kategória:Epistemológia
Prešovská škola

**Prešovská škola** alebo **Prešovské evanjelické kolégium** bola protestantská reformačná škola v Prešove, kde bolo v roku 1667 z podnetu Jána Bayera vytvorené Kolégium evanjelických stavov hornouhorských (*Collegium Statuum evangelicorum superioris Hungariae*), ktoré sa malo rovnať vyšším katolíckym školám. V škole sa prednášalo v duchu protestantskej scholastiky a prenikali do nej aj iné názory novovekej filozofie.

## Predstavitelia
* Izák Caban
* Eliáš Ladiver
* Ján Bayer

## Externé odkazy
* 

Kategória:Kresťanské vzdelávanie na Slovensku
Kategória:Slovenská filozofia
Kategória:Školy v Prešove
Kategória:Zaniknuté školy na Slovensku
Poznanie sveta

**Poznanie sveta** je vytvorenie istého súboru kognitívnych významových útvarov alebo aspoň jedného takéhoto útvaru o svete.

Podľa M. Petráša je vo svojej pravdivosti a úplnosti poznanie sveta pre ľubovoľné hodnoty fyzikálnych veličín, t. j. poznanie fyzikálnych zákonov pre ľubovoľné hodnoty základných veličín.

## Zdroj
* 

Kategória:Filozofický slovník
Filozofický program

**Filozofický [[program]]** je významový filozofický útvar, ktorý vzniká spontánne alebo zámerne v rámci práce filozofa, ako viac alebo menej určitá predstava o zámeroch ďalšieho filozofovania. Príkladom textu, ktorý vyjadruje filozofický program, je Husserlov článok „Filozofia ako prísna veda“.

## Externé odkazy
*
Hilbertov program

**Hilbertov program** je dielo Davida Hilberta. Vzhľadom na význam teórie množín pre základy celej matematiky, sa stala  otázka o jej nespornosti centrálnym základným problémom nášho storočia. Na jej riešenie rozpracoval r. 1920 D. Hilbert program formalizácie. V ňom sa dôkaz bezospornosti matematickej teórie redukoval na "hru s číslami", aby sa ukázalo, že konjunkcia výroku a jeho negácia sa nedá z axióm odvodiť. Podľa Hilberta náplňou špeciálnej teórie dôkazov, metamatematiky, je prezentácia dôkazov pomocou konečnej množiny symbolov pri aplikácii konečných (finitných) metód. Základom tejto metamatematiky sú zákonitosti vytvárania, preformovania a vzájomného poradia skúmaných postupností symbolov, syntax výrokového počtu (kalkulu). Rozličné možnosti interpretácie výrokového počtu vytvárajú jeho sémantiku.

## Externé odkazy
* 

Kategória:Teória množín
Transcendentálne poznanie

**Transcendentálne poznanie** je podľa Immanuela Kanta poznanie, ktoré sa zaoberá nie predmetmi, ale spôsobom nášho poznávania predmetov, pokiaľ má byť a priori (= nie empiricky) možné.

## Externé odkazy
* 

Kategória:Transcendentalita
Kategória:Immanuel Kant
Federálny pracovno-študijný program

**Federálny pracovno-študijný program** (angl. *Federal Work-Study Program*) je federálne financovaný program v USA zabezpečujúci zamestnanie na čiastkový úväzok študentovi, ktorý potrebuje finančnú pomoc, aby mohol začať alebo pokračovať vo svojom vzdelávaní, obyčajne po absolvovaní strednej školy. Pri pracovno-študijných programoch ide spravidla o vysokoškolské programy technicko-odborného štúdia kombinujúceho štúdium a prácu v zamestnaní, ktoré môže byť vyčíslené. Pracovno-študijné programy majú poskytovať odborné skúsenosti v určitom odbore práce.

## Externé odkazy
* 

Kategória:Vzdelávanie v USA
Pretržitosť

**Pretržitosť** alebo **diskrétnosť** (v tomto význame) je rozrôznenie v podobe jednotlivých stabilných prvkov rozličných systémov, kvalitatívne určitých štruktúrnych úrovní. Hmota je rozrôznená do diskrétnych stavov: planéty, telesá, kryštály, molekuly, atómy, jadrá atómov atď.

## Externé odkazy
* 

Kategória:Filozofický slovník